CELEX: 62021CN0718
Language: sl
Date: 2021-11-26 00:00:00
Title: Zadeva C-718/21: Predlog za sprejetje predhodne odločbe, ki ga je vložilo Sąd Najwyższy (Poljska) 26. novembra 2021 – L.G./Krajowej Radzie Sądownictwa

21.3.2022   
            
            
               SL
            
            
               Uradni list Evropske unije
            
            
               C 128/5
            
         
      Predlog za sprejetje predhodne odločbe, ki ga je vložilo Sąd Najwyższy (Poljska) 26. novembra 2021 – L.G./Krajowej Radzie Sądownictwa
      (Zadeva C-718/21)
      (2022/C 128/06)
      Jezik postopka: poljščina
      
         Predložitveno sodišče
      
      Sąd Najwyższy
      
         Stranki v postopku v glavni stvari
      
      
         Pritožnik: L.G.
      
         Druga stranka v postopku Krajowa Rada Sądownictwa
      
         Vprašanji za predhodno odločanje
      
      
                  1.
               
               
                  Ali člen 19(1), drugi pododstavek, Pogodbe o Evropski uniji nasprotuje določbi nacionalnega prava, kakršna je člen 69(1b), prvi stavek, ustawa z dnia 27 lipca 2001 r. – Prawo o ustroju sądów powszechnych (zakon z dne 27. julija 2001 o organizaciji splošnih sodišč; Dz. U. iz leta 2020, pozicija 2072), v skladu s katero je učinkovanje izjave sodnika, da želi po dopolnitvi upokojitvene starosti še naprej opravljati sodniško funkcijo, odvisno od soglasja drugega organa?
               
            
                  2.
               
               
                  Ali člen 19(1), drugi pododstavek, Pogodbe o Evropski uniji nasprotuje taki razlagi nacionalne določbe, v skladu s katero je prepozno vložena izjava sodnika, da želi po dopolnitvi upokojitvene starosti še naprej opravljati sodniško funkcijo, brez učinka ne glede na okoliščine, v katerih je prišlo do neupoštevanja roka, in pomen tega neupoštevanja za postopek o soglasju za nadaljnje opravljanje sodniške funkcije?